b'\n_START_ARTICLE_\nPokok Pong-pong\n_START_SECTION_\nGambaran\n_START_PARAGRAPH_\nBuahnya ketika muda bewarna hijau dengan kulit bersabut hijau menyelitupi tempurung ovoid berukuran sekitar 2\xc2\xa0cm \xc3\x97 1.5\xc2\xa0cm dan terdiri dari dua bahagian isi putih yang seiras. Sebaik sahaja terdedah pada udara, tempurung putih bertukar menjadi ungu, kemudian ungu gelap, dan akhirnya perang, atau hitam. Pokok itu keseluruhannya menghasilkan susu getah putih. Pong-pong ("Cerbera odollam") menyerupai rumpun "Oleander", satu lagi pokok yang amat beracun dalam keluarga yang sama.\n_START_SECTION_\nNama biasa\n_START_PARAGRAPH_\nPokok Pong-pong juag dikenali sebagai buta-buta, bintaro atau nyan di Asia Tenggara.\n_START_SECTION_\nKeracunan\n_START_PARAGRAPH_\nIsirung C. odollam mengandungi cerberin, toksid alkaloid yang kuat berkait dengan digoxin, racun yang terdapat pada foxglove. Racun ini menghalang saluran ion kalsium pada otot jantung, menyebabkan gangguan pada degupan jantung. Ini kebiasaannya menyebabkan kematian. Cerberin adalah sukar dikesan dalam belah siasat dan rasanya boleh dikaburi dengan rempah yang pekat. Dengan itu ia sering digunakan bagi pembunuhan dan membunuh diri di India. Pada tahun 2004, satu pasukan yang diketuai oleh Yvan Gaillard dari Makmal Analytical Toxicology di La Voulte-sur-Rh\xc3\xb4ne, Perancis merekodkan lebih dari 500 kes kematian akibat keracunan Cerbera antara 1989 dan 1999 di barat daya negeri Kerala di India sahaja._NEWLINE_Biji benihnya juga memiliki sejarah silam sebagai racun di Madagascar. Racun ini bertanggung jawab bagi kematian 2% penduduk (3000 orang setiap tahun, 50,000 satu generasi) di daerah tengah Madagascar. Kepercayaan pada ketepatan dan kebenaran perbicaraan melalui ujian menggunakan racun ini amat kuat dikalangan semua orang, sehinggakan orang yang tidak bersalah yang disyaki melakukan kesalahan tidak teragak-agak menjalaninya; sesetengah malah menunjukkan bersungguh-sungguh melakukannya. Dalam satu peristiwa lebih 6,000 orang mati dalam satu ujian. Penggunaan upacara racun di Madagascar dihapuskan pada tahun 1861 oleh Raja Radama II. Bagaimanapun, ia dipercayai bahawa amalan ini masih berlaku dikawasan terpencil di pulau ini.\n_START_SECTION_\nKegunaan\n_START_PARAGRAPH_\nBuahnya digunakan bagi penghasilan racus serangga semulajadi dan pewangi._NEWLINE_Penyiasatan juga dilakuakn bagi keupayaan menukar biji benih menjadi biodiesel.'